Fugleslekta Sula

***Sula*** er ei biologisk slekt av sjøfuglar i sulefamilien, Sulidae. Leveområdet er generelt pantropisk. Desse sulene lever pelagiske og hekkar typisk på øyar fjernt frå kontinenta.

Slekta *Sula* blei introdusert av den franske zoologen Mathurin Jacques Brisson i 1760. Typearten er brunsule. Namnet kjem frå *súla*, det norrøne og islandske ordet for arten havsule i Nord-Atlanteren.

## Skildring
Dette er store sjøfuglar med små skilnader i storleik mellom artane. Typisk ligg kroppslengda mellom 70 og 84 cm, og kroppsmassen på 1,1 - 2,3 kg. Kjønna er like, men hoene er ofte litt større enn hannane.  Raudfotsule er ein liten art i slekta, 69-79 cm og 0,9-1,1 kg. 

*Sula*-artane har lange spisse venger, avsmalnande halar og kraftige, spydforma nebb. Fjørdrakta er kontrastrikt mønstra i kvitt og svart eller brunt, nebb og bein har ofte lyse eller klåre fargar. 

Utbreiingsområdet er over alle tropiske hav. Her fangar dei fisk ved å stupe frå ei høgde ned i sjøen og jage byttet under vatn. Luftsekkar under huda i ansiktet dempar slaget når dei treff vatnet. Dette er fuglar som hekkar i koloniar på øyar og kystar. Dei legg normalt eitt eller fleire kritkvit-blå egg på bakken eller av og til i eit reir i tre. Selektivt press, truleg på grunn av ressurskonkurranse, har forma økomorfologien og åtferda til dei seks suleartane i Stillehavet.

### Namnsetting
Det engelske fellesnamnet 'booby' for medlemmer i denne slekta kjem truleg frå det spanske slangordet *bobo*, som betyr «dum». Dei tamme fuglane hadde for vane å lande om bord på seglskip, der dei lett kunne bli fanga og etne. På grunn av dette blir suler ofte nemnde som mat for skipbrotne sjømenn, spesielt i forteljinga om William Bligh frå skipet *Bounty* og hans tilhengjarar etter at dei blei sett ut på sjøen av Fletcher Christian og hans følgje. Det norske fellesnamnet 'sule' er brukt både for alle medlemmer av *Sula* og for artane i den andre slekta av sulefamilien, nemleg *[[Morus]]* som inkluderer havsule.

## Galleri

Sula sula by Gregg Yan 01.jpg|Raudfotsule, *Sula sula*
Weißbauchtoelpel.jpg|Brunsule, *Sula leucogaster*
Starr 080606-6808 Coronopus didymus.jpg|Maskesule, *Sula dactylatra*
Nazca-Booby.jpg|Nazcasule, *Sula granti*
Blue-footed-booby.jpg|Blåfotsule, *Sula nebouxii*
Sula variegata 385482668.jpg|Humboldtsule, *Sula variegata*


## Artsoversyn
Slekt *Sula*  i rekkjefølgje etter IOC World Bird List V14.1, 2024, med norske namn etter *Norske navn på verdens fugler*: Alle artane er klassifiserte som livskraftige.

## Taksonomi
Seks av dei ti nolevande artane i sulefamilien høyrer til i slekta *Sula*, medan dei tre artane vanlegvis blir plasserte i slekta *Morus*. Christmassule var tidlegare inkludert i *Sula*, men er no skilt ut i ei monotypisk slekt, *Papasula*, som representerer ei eldgammal linje, kanskje nærare *Morus*. Slektene kan lett skiljast ved hjelp av osteologi, studie av skjeletta. Dei distinkte slektslinjene for *Morus*-suler og slekta *Sula* har eksistert i denne forma sidan minst midtre miocen (for 15 millionar år sidan).

Fossilhistoria til slekta *Sula* er ikkje like godt dokumentert som for *Morus*, anten fordi artsdanninga i *Sula* var lågare frå sein miocen til pliocen, då mangfaldet av *Morus* var på sitt høgaste, eller fordi fossilhistoria for suler enno er ufullstendig, sidan dei fleste fossillokalitetane ligg i ekvatoriale eller sørlege halvkulestrøk.
## Kjelder

**Første versjon av denne artikkelen var baset på «[[:en:Booby|Booby]]» frå , den 28. januar 2025*

;Referansar

## Bakgrunnsstoff